Kinross
Kinross (škotsko-gelski: Ceann Rois) je drevni 
kraljevski grad na istoku Škotske od 4,891 stanovnika.

Kinross administrativno podpada pod Područno vijeće (council area) - 
Perth i Kinross, a nekada je bio administrativni centar historijskog countya Kinross-shire.

Geografske karakteristike
Kinross leži na zapadnoj obali jezera Loch Leven, udaljen 50 km sjeverno od Edinburgha na autoputu 
za Perth.

Historija
Kinross se razvio pored srednjovjekovnog zamka Lochleven, poznatog po tome što je u njemu od 1567. do 
1568. bila zatvorena škotska kraljica Mary.

Znamenitosti
Pored zamka Lochleven, atrakcija je gradska vijećnica, koju je od 1685. do 1692. podigao arhitekt
William Bruce.

Privreda
Današnji Kinross je trgovački centar poljoprivrednog kraja, poznat po predionici 
kašmira.

Izvori

Vanjske veze 

 Kinross na portalu Encyclopædia Britannica 
Gradovi u Škotskoj